So e eifachi Meglichkeit hen mir bi unserem Mundart-Wettbewerb halt nit gha. Um do d Sieger feschtzstelle, hen mir miäße d Arbet vunere finfköpfige Jury in Aspruch nehme. Diä het zwar nach beschtem Wisse un Gwisse entschiede, aber welli Bejträg letschlich gwinne, het immer au e klei wing ebbis mit de Zsämmesetzung vu sonere Jury z due. Des het s Jury-Mitglied Klaus Poppen schu am Preisverleihungs-Abend gsait an d Adress vu all dene grichtet, wu leer üsgange sin un do driber nit allzue unglicklich sii sotte. "E anderi Jury", het er gsait, "hätt viellicht e anderi Üswahl troffe." Somit isch au bi uns s Glick - oder fir die andere ebe s Pech - nit ganz üs de Welt gsi, grad wiä bim Fueßball au.